کولت. آذ آذربایجانین تانینمیش شاعری رامیز رؤوشنین "ایچیندن ییخیلیر آدام" شعیرینی تقدیم ائدیر.
تکجه گوجسوزلویوندن ییخیلمیر، آتام بالاسی،
آرابیر گوجوندن ییخیلیر آدام.
باشینی دیک توتوب گزدیی یئرده
ایچیندن ییخیلیر آدام.
ایللر بویو نئچه درده دؤزوب دایانیر،
قفیل سئوینجیندن ییخیلیر آدام.
دونیا قاچیر آیاغینین آلتیندان –ییخیلمیر،
بو دونیانین ان دلی سوو آتیندان -ییخیلمیر،
اما بیر کپنیین قانادیندان،
بیر اوتون اوجوندان ییخیلیر آدام.
گولمه هر ییخیلانا،آتام بالاسی، گولمه، –
ائله بیلمه بو دونیادا تکجه گوجسوزلویوندن
یا دا کی، آجیندان ییخیلیر آدام…
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab